**TLAČOVÁ SPRÁVA**

**Adam Štech: Z brucha**

**Kurátor:** Petr Vaňous

**Vernisáž:** 25. januára 2018 o 18.00 hod.

Výstava potrvá do 16. marca 2018

**White & Weiss Gallery,** Grösslingová 50, Bratislava

Utorok – piatok, 13.00 – 18.00 hod., zatvorené počas štátnych sviatkov

*(Perex) Galéria White & Weiss otvára 25. januára výstavu výrazného autora súčasnej českej výtvarnej scény Adama Štecha, laureáta Ceny kritiky za mladú maľbu (2011). Výstava v galérii White & Weiss je prvou samostatnou prezentáciou Štechovej tvorby na Slovensku a galéria ňou pokračuje vo svojom medzinárodnom programe a v orientácii na klasické médiá. Výstava potrvá do 16. marca 2018.*

Adam Štech (1980) vyštudoval maľbu na pražskej Akadémii výtvarných umení u Jiřího Sopka a Vladimíra Skrepla. Možno aj vďaka stretu klasického a progresívneho ateliéru si vytvoril vlastný nezameniteľný jazyk maľby. Ako hovorí kurátor výstavy Petr Vaňous, ,,Štechovu maľbu by sme mohli považovať za neposlušnú, a neposlušnosť je, zdá sa, jedným z hlavných pilierov maliarovej poetiky. Prejavuje sa v nekorektnom vzťahu k dejinám umenia, slobodne nakladá s vizuálnymi odkazmi a dedičstvom minulosti. Jeho výrazný kolorizmus niekedy pôsobí harmonicky, inokedy konfrontačne, ale vždy nám sprostredkováva emóciu, no vždy sa vyhýba pátosu.“ Názov výstavy *Z brucha* možno ironicky odkazuje, že nie všetko sa odohráva v hlave, ale my všetci sme súčasťou telesnosti. V autorovej tvorbe dominuje figuratívna maľba, tehotné ženy, bizarné elastické novotvary, zdeformované mužské či ženské až frankensteinovské obludné tváre. Vystavené budú diela z posledných troch rokov maliarovej tvorby.

Otvorenie výstavy sa uskutoční za prítomnosti autora a kurátora výstavy Petra Vaňousa.

Popisky k priloženým dielam:

DVOJICA, 2017, olej a pigmenty na plátne, 150 x 200 cm

AUTOPORTRÉT SO ŽENOU, 2017, olej, pigmenty a farebný papier na plátne, 200 x 150 cm

Kontakt

gallery@whiteweiss.com

Zuzana Weissová, White & Weiss Gallery

0903 562 174